



TERMA REFERENCE (ToR)
Menaxher/e i/e Planeve të Punës — Projekti "Digital Innovation Unit" (DIU)
	Pozicioni
	Menaxher/e i/e Planeve të Punës — Projekti "Digital Innovation Unit" (DIU)

	Institucioni angazhues
	Ministria e Ekonomisë, Kulturës dhe Inovacionit (MEKI) — Koordinator i Projektit

	Projekti
	GAP-101191700 — Digital Innovation Unit (DIU), DIGITAL-2023-EDIH-04

	Kohëzgjatja
	48 muaj (M1–M48) e synuar.

	Angazhimi
	Kohë të plotë (100%)

	Vartësia
	Raporton te Drejtoria e Projekteve, MEI

	Lloji i kontratës
	Kontratë shërbimi / konsulence, rekrutim i hapur nga jashtë administratës publike


1. Konteksti
Ministria e Ekonomisë dhe Inovacionit (MEI) është Koordinatore e projektit "Digital Innovation Unit" (DIU), financuar nga Komisioni Evropian në kuadër të thirrjes DIGITAL-2023-EDIH-04 (nr. i marrëveshjes GAP-101191700). Projekti synon krijimin e një ekosistemi inovacioni dixhital në Shqipëri.
Në kuadër të Work Package 1 – Menaxhim dhe Koordinim, MEI kërkon të angazhojë një/një Menaxher/e Planesh Pune, i/e rekrutuar nga jashtë administratës publike, për të mbështetur drejtimin operacional të projektit dhe funksionimin e Project Management Group (PMG).
2. Qëllimi i Angazhimit
Menaxheri/ja i/e Planeve të Punës do të sigurojë koordinimin efektiv, menaxhimin financiar e organizativ, monitorimin e riskut dhe raportimin e projektit DIU, në përputhje me kërkesat e Komisionit Evropian (DG CONNECT) dhe me planin e miratuar të veprimit (Description of the Action) sipas marrëveshjes.
3. Përgjegjësitë Kryesore
1. Koordinon themelimin dhe funksionimin e Project Management Group (PMG); organizon dhe drejton takimet e rregullta (mujore) me përfaqësues të partnerëve.
1. Zhvillon dhe përditëson planin e menaxhimit të projektit: objektiva, afate, buxhet dhe përgjegjësi për secilin partner.
1. Ndjek zbatimin e Work Packages (WP1–WP5) dhe siguron përafrimin e aktiviteteve me Description of the Action (DoA).
1. Përgatit dhe dorëzon raporte periodike financiare e teknike drejt Komisionit Evropian dhe institucioneve përkatëse shqiptare.
1. Menaxhon dokumentacionin e projektit: procesverbale, regjistra veprimesh (action items), arkiv i marrëveshjeve dhe raporteve.
1. Bashkëpunon me stafin e MEI.
1. Përdor mjete të menaxhimit të projektit (Gantt charts, analiza e rrugës kritike, earned value management) për të ndjekur progresin dhe buxhetin.
1. Identifikon devijime nga plani/buxheti dhe propozon masa korrigjuese e strategji zbutjeje risku.
1. Siguron komunikim të vazhdueshëm dhe transparent mes MEI-t dhe partnerëve të konsorciumit.
1. Kontribuon në hartimin e planit të qëndrueshmërisë dhe modelit të biznesit të projektit pas përfundimit të financimit.
4. Kualifikimet dhe Kërkesat
4.1 Arsimi
1. Diplomë universitare (Bachelor) e detyrueshme, e pasuar me Master.
1. Certifikim profesional në menaxhim projektesh: PMP (Project Management Professional).
1. Trajnim ose certifikim specifik mbi menaxhimin e granteve/fondeve të BE-së ( kurse të EIPA – European Institute of Public Administration, kontarta me Komisionin Europian, ose ekuivalente) përbën avantazh.
4.2 Përvoja Profesionale
1. Minimumi 5 vite përvojë pune në menaxhim projektesh me financim ndërkombëtar ose të BE-së, në sektorin privat, OJF, ose organizata ndërkombëtare.
1. Përvojë e dëshmuar në raportim financiar dhe teknik sipas standardeve të BE-së (njohuri mbi PRAG përbën avantazh).
1. Përvojë në koordinimin e konsorciumeve ose partneriteteve me shumë palë të interesit (institucione publike, universitete, sektor privat, organizata jofitimprurëse).
1. Preferohet përvojë e mëparshme në projekte të inovacionit dixhital, transformimit dixhital, ose mbështetjes për NMV-të (Digital Innovation Hubs ose ekuivalente).
1. Eksperienca të mëparshme ne bashkpunime me BE për menaxhim apo vlerësim projektesh të financuar nga BE, përbënë avantazh.
4.3 Aftësi dhe Kompetenca
1. Aftësi të forta organizative, koordinuese dhe vendimmarrëse.
1. Njohuri të mira të mjeteve të menaxhimit të projektit (Gantt charts, MS Project ose ekuivalente, earned value management).
1. Aftësi shkrimi dhe komunikimi në nivel të lartë, në shqip dhe anglisht (minimumi niveli C1).
1. Aftësi për menaxhim risku dhe sigurim cilësie.
1. Aftësi ndërpersonale dhe negocimi për të mbajtur bashkë partnerë me interesa e kultura organizative të ndryshme.


5. Kushtet e Angazhimit
1. Angazhim me kohë të plotë, për një periudhë fillestare deri në 12 muaj, me mundësi vazhdimi deri në përfundim të projektit.
1. Vendndodhja: Tiranë, me udhëtime periodike sipas nevojave të projektit (takime me partnerë, evente).
1. Raportim direkt te Drejtoria e Projekteve në MEI, dhe pjesëmarrje aktive në Project Management Group (PMG).
6. Procesi i Aplikimit
Kandidatët e interesuar duhet të dërgojnë CV të përditësuar, letër motivimi dhe të paktën dy referenca profesionale pranë protokollit të Ministrisë së Ekonomisë dhe Inovacionit në adresën: Rruga “Dëshmorët e 4 Shkurtit”, Tiranë, duke specifikuar në subjekt "Aplikim – Menaxher/e Planesh Pune DIU".
7. Produktet dhe Afatet Kryesore (Indikative)
	Nr.
	Produkti / Detyra
	Afati

	1
	Zhvillimi i planit të menaxhimit të projektit
	M1

	2
	Nënshkrimi i Marrëveshjes së Partneritetit (Consortium Agreement)
	M1–M3

	3
	Dokumentimi i procedurave të brendshme, arkitekturës së projektit dhe mekanizmave të raportimit
	M2–M4

	4
	Zhvillimi i Kornizës së Sigurimit të Cilësisë dhe Menaxhimit të Riskut
	M4–M8

	5
	Organizimi i takimeve të rregullta koordinuese të PMG (mujore) dhe mbajtja e procesverbaleve
	Vazhdimisht

	6
	Raporte periodike financiare dhe teknike drejt Komisionit Evropian
	Sipas kalendarit të raportimit

	7
	Monitorim i ecurisë së WP2–WP5 dhe koordinim me partnerët 
	Vazhdimisht

	8
	Plani i qëndrueshmërisë dhe modelit të biznesit pas përfundimit të financimit
	M40–M46



